# Adrien Auzout

### Z Wikipédie

Adrien Auzout (* 28. január 1622 – † 23. máj 1691) bol francúzsky astronóm.

Narodil sa vo francúzskom Rouene ako syn úradníka súdu. V rokoch 1664-1665 uskutočnil niekoľko pozorovaní komét a bol zástancom teórie ich pohybu po elipse alebo po parabole (v tom bol v spore so svojím rivalom Johannesom Heveliusom). Od roku 1666 do 1668 bol krátko členom Académie Royale des Sciences a bol zakladajúcim členom francúzskeho Kráľovského observatória. Potom odišiel do Talianska, kde strávil nasledujúcich 20 rokov, aby nakoniec zomrel v Ríme.

Adrien Auzout prispel k zlepšeniu teleskopických pozorovaní, vrátane zdokonalenia používania mikrometra. V roku 1647 uskutočnil experiment, ktorý demonštroval úlohu atmosferického tlaku pri funkcii ortuťového barometra. Narýchlo načrtol úvahu o vybudovaní obrovského teleskopu, ktorým chcel pozorovať zvieratá na Mesiaci. V rokoch 1667–68, Adrien a Jean Picard pripojili teleskopický zameriavač k 38-palcovému kvadrantu a použili to na presné určenie miest na Zemi.

Je po ňom pomenovaný kráter Auzout na Mesiaci.

Zdroj: "http://sk.wikipedia.org../../../a/d/r/Adrien_Auzout_6411.html"

Kategórie: Narodenia v 1622 | Úmrtia v 1691 | Francúzski astronómovia

##### Views

- Článok
- Diskusia
- Aktuálna verzia

##### Hľadaj

##### Iné jazyky

- English
- Français
- 日本語
- Slovenščina